ÎN ATENȚIA UNITĂȚILOR DE ÎNVĂȚĂMÂNT DIN JUDEȚUL BACĂU

REF. **OLIMPIADA NAȚIONALĂ DE LIMBA ENGLEZĂ – ETAPA LOCALĂ**

Olimpiada locală de limba engleză va avea loc în data de **17.02.2024**, cu începere de la ora **9.00**.

**ASPECTE PRELIMINARE**

* Subiectele vor fi concepute de către un grup de lucru constituit la nivel județean și vor respecta structura prevăzută în Regulamentul privind organizarea și desfășurarea Olimpiadei Naționale de Limba Engleză Nr. 25174/07. 02.2024 (afișat pe site-ul ISJ, 2023-2024>Olimpiadă)
* Subiectele vor fi transmise pe adresa instituțională a fiecărei unități de învățământ -centru de concurs **la ora 8.00**.
* Intrarea elevilor în săli se face în intervalul orar **8-8.30**.
* Timpul de lucru alocat pentru gimnaziu este de 2 ore, iar proba pentru liceu durează 3 ore din momentul primirii subiectelor.

**AFIȘAREA REZULTATELOR**

* **Rezultatele** vor fi afișate anonimizat (fiecărui participant i se alocă același cod ca la etapa pe școală) **în data de 22.02.2024, ora 9.00**.
* **Contestațiile** se primesc în data de **22.02.2024**, în intervalul orar **12.00-14.00**, la secretariatul școlii. Pe data de **23.02.2023** sunt publicate rezultatele finale.
* Toate lucrările vor fi arhivate conform legislației în vigoare și pot constitui sursa unui control.

**CALIFICAREA LA ETAPA JUDEȚEANĂ**

* Pentru calificarea la etapa județeană, elevul trebuie să obțină **minimum 90 de puncte**.
* Calificarea la etapa următoare se face cu respectarea numărului de locuri alocat școlii, aprobat în consiliul consultativ al specialității.
* Distribuția numărului de locuri va fi transmisă prin intermediul coordonatorilor de cerc pedagogic până la data desfășurării etapei locale.

**TRANSMITEREA REZULTATELOR**

* Rezultatele finale și lista elevilor calificați vor fi transmise (conform modelului de fișier Excel ce va fi transmis prin intermediul coordonatorilor de cerc pedagogic, cu atenție la completarea spațiilor integral, corect, cu diacritice) Colegiul Național Pedagogic „Ștefan cel Mare” Bacău până cel târziu **04.03.2024.**
* Modelul de tabel centralizator va fi transmis până la data afișării rezultatelor finale, prin șefii de cerc.

**ETAPA JUDEȚEANĂ**

* Etapa județeană se organizează la Colegiul Național Pedagogic „Ștefan cel Mare” Bacău în data de 16.03.2024, începând cu ora 9.00.
* La nivel liceal, proba de speaking pentru elevii de nivel liceal care au obținut peste 95 de puncte la proba scrisă se organizează în data de 23.03.2024 la Colegiul Național Pedagogic „Ștefan cel Mare” Bacău.

**IMPORTANT!**

**În vederea organizării în bune condiții a fazei județene a olimpiadei, vă solicităm transmiterea listei profesorilor evaluatori pentru liceu, respectiv gimnaziu către șefii de cerc până pe 04.03.2024.**

ATENȚIE!

Pentru gimnaziu, la fiecare **2 elevi calificați**, trebuie să participe min. **1 profesor evaluator**.

Pentru liceu, la fiecare **4 elevi calificați**, trebuie să participe min. **1 profesor evaluator**.

Evaluatorii vor fi, în mod ideal dar nu exclusiv, cadre didactice cu gradul didactic II sau I.